CELEX: 32018R0161
Language: hr
Date: 2017-10-23 00:00:00
Title: Delegirana uredba Komisije (EU) 2018/161 оd 23. listopada 2017. o utvrđivanju izuzeća de minimis od obveze iskrcavanja za ribolov određenih malih pelagijskih vrsta u Sredozemnome moru

2.2.2018   
            
            
               HR
            
            
               Službeni list Europske unije
            
            
               L 30/1
            
         DELEGIRANA UREDBA KOMISIJE (EU) 2018/161
   оd 23. listopada 2017.
   o utvrđivanju izuzeća de minimis od obveze iskrcavanja za ribolov određenih malih pelagijskih vrsta u Sredozemnome moru
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 7.,
   budući da:
   
               (1)
            
            
               Uredbom (EU) br. 1380/2013 nastoji se postupno napustiti praksa odbacivanja ulova u svim vrstama ribolova u Uniji uvođenjem obveze iskrcavanja ulova vrsta koje podliježu ograničenjima ulova ili najmanjim veličinama.
            
         
               (2)
            
            
               U skladu s člankom 15. stavkom 1. točkom (a) Uredbe (EU) br. 1380/2013 obveza iskrcavanja primjenjuje se na ribolov malih pelagijskih vrsta od 1. siječnja 2015. U pogledu predmetnog ribolova člankom 15. stavkom 6. Uredbe (EU) br. 1380/2013 Komisiji je dodijeljena ovlast za donošenje odredaba koje se odnose na provedbu obveze iskrcavanja („planovi za odbačeni ulov”), i to delegiranim aktom na privremenoj osnovi i za razdoblje od najviše tri godine.
            
         
               (3)
            
            
               Delegiranom uredbom Komisije (EU) br. 1392/2014 (2) uspostavljen je plan za odbačeni ulov za ribolov određenih malih pelagijskih vrsta u Sredozemnome moru. Plan za odbačeni ulov primjenjuje se na ribolov malih pelagijskih vrsta pelagijskim koćama i/ili okružujućim mrežama plivaricama (ribolov inćuna, srdele, skuše i šaruna). Kako bi se izbjegli nerazmjerni troškovi postupanja s neželjenim ulovom, u planu se dopušta odbacivanje malog postotka ulova vrsta koje podliježu najmanjim veličinama iz Priloga III. Uredbi (EZ) br. 1967/2006 (3) („izuzeće de minimis”)
            
         
               (4)
            
            
               Plan za odbačeni ulov utvrđen Delegiranom uredbom (EU) br. 1392/2014 prestaje važiti 31. prosinca 2017. Nadalje, nisu donesene nikakve mjere za potrebe utvrđivanja izuzeća de minimis u višegodišnjem planu nakon 31. prosinca 2017. Stoga je kako bi se izbjegli nerazmjerni troškovi postupanja s neželjenim ulovom, primjereno utvrditi izuzeća de minimis u skladu s člankom 15. stavkom 7. Uredbe (EU) br. 1380/2013. Izuzeće de minimis trebalo bi se primjenjivati na područjima GFCM-a (Opća komisija za ribarstvo Sredozemlja) koja su obuhvaćena postojećim planom za odbačeni ulov, a riječ je o područjima 1, 2, 5, 6, 7, 8, 9, 10, 11.1, 11.2 i 12 (zapadno Sredozemno more); 17 i 18 (Jadransko more) te 15, 16, 19, 20, 22, 23 i 25 (jugoistočno Sredozemno more).
            
         
               (5)
            
            
               Predloženo izuzeće de minimis preispitao je Znanstveni, tehnički i gospodarski odbor za ribarstvo (STECF) i nije podnio ni jednu primjedbu osim što je ocijenio neopravdanim povećanje postotka de minimis s 3 % na 5 %, koje je zatraženo u određenim slučajevima. S obzirom na prethodno navedeno primjereno je utvrditi izuzeće de minimis u skladu s postocima utvrđenima Delegiranom uredbom (EU) br. 1392/2014 i u granicama dopuštenima člankom 15. stavkom 7. Uredbe (EU) br. 1380/2013.
            
         
               (6)
            
            
               S obzirom na to da plan za odbačeni ulov utvrđen Delegiranom uredbom (EU) br. 1392/2014 prestaje važiti 31. prosinca 2017., ova bi se Uredba trebala primjenjivati od 1. siječnja 2018. Slično prethodnom planu za odbačeni ulov utvrđenom Delegiranom uredbom (EU) br. 1392/2014, ova Uredba o izuzeću de minimis trebala bi se, kao što su to zatražile regionalne skupine država članica, primjenjivati tijekom razdoblja od tri godine, tj. do 31. prosinca 2020.,
            
         DONIJELA JE OVU UREDBU:
   Članak 1.
   Predmet i područje primjene
   Ovom se Uredbom utvrđuje izuzeće de minimis od obveze iskrcavanja za vrste koje podliježu najmanjim veličinama u ribolovu malih pelagijskih vrsta pelagijskim koćama i/ili okružujućim mrežama plivaricama u Sredozemnome moru (ribolov inćuna, srdele, skuše i šaruna).
   Članak 2.
   Definicije
   Za potrebe ove Uredbe primjenjuju se sljedeće definicije:
   
               (a)
            
            
               „vrsta koja podliježe najmanjim veličinama” znači bilo koju vrstu navedenu u Prilogu III. Uredbi (EZ) br. 1967/2006;
            
         
               (b)
            
            
               „Sredozemno more” znači pomorske vode Sredozemlja istočno od crte 5° 36′ zapadno;
            
         
               (c)
            
            
               „geografsko potpodručje GFCM-a” znači geografsko potpodručje Opće komisije za ribarstvo Sredozemlja (GFCM) kako je definirano u Prilogu I. Uredbi (EU) br. 1343/2011 Europskog parlamenta i Vijeća (4);
            
         
               (d)
            
            
               „zapadno Sredozemno more” znači geografska potpodručja GFCM-a 1, 2, 5, 6, 7, 8, 9, 10, 11.1, 11.2 i 12;
            
         
               (e)
            
            
               „jugoistočno Sredozemno more” znači geografska potpodručja GFCM-a 15, 16, 19, 20, 22, 23 i 25;
            
         
               (f)
            
            
               „Jadransko more” znači geografska potpodručja GFCM-a 17 i 18;
            
         
               (g)
            
            
               „južno Jadransko i Jonsko more” znači geografska potpodručja GFCM-a 18, 19 i 20;
            
         
               (h)
            
            
               „Malta i jug Sicilije” znači geografska potpodručja GFCM-a 15 i 16;
            
         
               (i)
            
            
               „Egejsko more i Kreta” znači geografska potpodručja GFCM-a 22 i 23.
            
         Članak 3.
   Izuzeće de minimis
   
   1.   U ribolovu malih pelagijskih vrsta pelagijskim koćama i okružujućim mrežama plivaricama kako je utvrđen u prilozima I., II. i III. može se odbaciti do 5 % ukupnog godišnjeg ulova svih vrsta koje podliježu najmanjim veličinama.
   2.   U ribolovu malih pelagijskih vrsta okružujućim mrežama plivaricama kako je utvrđen u prilozima IV., V. i VI. može se odbaciti do 3 % ukupnog godišnjeg ulova svih vrsta koje podliježu najmanjim veličinama.
   3.   Stavci 1. i 2. ovog članka primjenjuju se odstupajući od članka 15. stavka 1. Uredbe (EU) br. 1380/2013.
   Članak 4.
   Stupanje na snagu
   Ova Uredba stupa na snagu 1. siječnja 2018.
   Primjenjuje se do 31. prosinca 2020.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. listopada 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 28.12.2013., str. 22.
   
   
      (2)  Delegirana uredba Komisije (EU) br. 1392/2014 od 20. listopada 2014. o uspostavi plana za odbačeni ulov za ribolov određenih malih pelagijskih vrsta u Sredozemnom moru (SL L 370, 30.12.2014., str. 21.).
   
      (3)  Uredba Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94 (SL L 409, 30.12.2006., str. 11.).
   
      (4)  Uredba (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i o izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru (SL L 347, 30.12.2011., str. 44.).
   
      PRILOG I.
      
         Ribolov malih pelagijskih vrsta u zapadnom Sredozemnome moru
      
      
                  Geografska potpodručja GFCM-a
               
               
                  Oznaka alata
               
               
                  Ribolovni alat
               
               
                  Ciljane vrste
               
            
                  1, 2, 5, 6, 7, 8, 9, 10, 11.1, 11.2 i 12
               
               
                  OTM, PTM
               
               
                  pelagijska koća
               
               
                  inćun, srdela, skuša i šarun
               
            
                  1, 2, 5, 6, 7, 8, 9, 10, 11.1, 11 2 i 12
               
               
                  PS
               
               
                  okružujuća mreža plivarica
               
               
                  inćun, srdela, skuša i šarun
               
            
   
      PRILOG II.
      
         Ribolov malih pelagijskih vrsta u jugoistočnom Sredozemnome moru
      
      
                  Geografska potpodručja GFCM-a
               
               
                  Oznaka alata
               
               
                  Ribolovni alat
               
               
                  Ciljane vrste
               
            
                  15, 16, 19, 20, 22, 23 i 25
               
               
                  OTM, PTM
               
               
                  pelagijska koća
               
               
                  inćun, srdela, skuša i šarun
               
            
                  25
               
               
                  PS
               
               
                  okružujuća mreža plivarica
               
               
                  inćun, srdela, skuša i šarun
               
            
   
      PRILOG III.
      
         Ribolov malih pelagijskih vrsta u Jadranskome moru
      
      
                  Geografska potpodručja GFCM-a
               
               
                  Oznaka alata
               
               
                  Ribolovni alat
               
               
                  Ciljane vrste
               
            
                  17 i 18
               
               
                  OTM, PTM
               
               
                  pelagijska koća
               
               
                  inćun, srdela, skuša i šarun
               
            
                  17
               
               
                  PS
               
               
                  okružujuća mreža plivarica
               
               
                  inćun, srdela, skuša i šarun
               
            
   
      PRILOG IV.
      
         Ribolov malih pelagijskih vrsta na Malti i jugu Sicilije
      
      
                  Geografska potpodručja GFCM-a
               
               
                  Oznaka alata
               
               
                  Ribolovni alat
               
               
                  Ciljane vrste
               
            
                  15 i 16
               
               
                  PS
               
               
                  okružujuća mreža plivarica
               
               
                  inćun, srdela, skuša i šarun
               
            
   
      PRILOG V.
      
         Ribolov malih pelagijskih vrsta u Egejskome moru i na Kreti
      
      
                  Geografska potpodručja GFCM-a
               
               
                  Oznaka alata
               
               
                  Ribolovni alat
               
               
                  Ciljane vrste
               
            
                  22 i 23
               
               
                  PS
               
               
                  okružujuća mreža plivarica
               
               
                  inćun, srdela, skuša i šarun
               
            
   
      PRILOG VI.
      
         Ribolov malih pelagijskih vrsta u južnom Jadranskom i Jonskome moru
      
      
                  Geografska potpodručja GFCM-a
               
               
                  Oznaka alata
               
               
                  Ribolovni alat
               
               
                  Ciljane vrste
               
            
                  18, 19 i 20
               
               
                  PS
               
               
                  okružujuća mreža plivarica
               
               
                  inćun, srdela, skuša i šarun